CELEX: C2006/224/28
Language: sk
Date: 2006-09-16 00:00:00
Title: Vec C-233/05: Uznesenie Súdneho dvora (šiesta komora) z  1. júna 2006 (návrh na začatie prejudiciálneho konania, ktorý podal Gerechtshof te 's-Hertogenbosch – Holandsko) – V. O. F. Dressuurstal Jespers/Inspecteur van de Belastingdienst/Zuidwest/kantoor Breda van de rijksbelastingdienst (Šiesta smernica o DPH — Práca na základe zmluvy — Pojem vyrobeného tovaru — Drezúrovaný a trénovaný kôň — Daňová povinnosť)

16.9.2006   
            
            
               SK
            
            
               Úradný vestník Európskej únie
            
            
               C 224/16
            
         Uznesenie Súdneho dvora (šiesta komora) z 1. júna 2006 (návrh na začatie prejudiciálneho konania, ktorý podal Gerechtshof te 's-Hertogenbosch – Holandsko) – V. O. F. Dressuurstal Jespers/Inspecteur van de Belastingdienst/Zuidwest/kantoor Breda van de rijksbelastingdienst
   (Vec C-233/05) (1)
   
   (Šiesta smernica o DPH - Práca na základe zmluvy - Pojem „vyrobeného tovaru“ - Drezúrovaný a trénovaný kôň - Daňová povinnosť)
   (2006/C 224/28)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof te 's-Hertogenbosch
   Účastníci konania
   
      Žalobca: V. O. F. Dressuurstal Jespers
   
      Žalovaný: Inspecteur van de Belastingdienst/Zuidwest/kantoor Breda van de rijksbelastingdienst
   Predmet veci
   Návrh na začatie prejudiciálneho konania – Gerechtshof te 's-Hertogenbosch – Výklad článku 5 ods. 7 písm. a) smernice 77/388/EHS: Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Necvičený kôň drezúrovaný a trénovaný na určitý cieľ – Kôň vycvičený ako jazdecký kôň, ktorý na základe drezúry a špeciálneho tréningu je schopný sa zúčastniť skúšok na vyšší stupeň – V oboch prípadoch: výroba nového tovaru? – Význam objektívne merateľných zmien koňa pokiaľ ide o otázku, či dosiahne alebo nedosiahne cieľ – Platba dane podľa konania o periodicky podávaných priznaniach
   Výrok uznesenia
   
               1.
            
            
               Článok 5 ods. 5 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 94/76/ES z 22. decembra 1994, zavedením prechodných opatrení uplatniteľných v rámci rozšírenia Európskej únie k 1. januáru 1995 v oblasti dane z pridanej hodnoty sa má vykladať v tom zmysle, že nejde o prácu na základe zmluvy, pokiaľ je kôň trénovaný, aby mohol byť použitý ako jazdecký kôň alebo na drezúru a zúčastniť sa na súťažiach, a že takýto kôň nemôže byť za uvedených okolností považovaný za vyrobený tovar.
            
         
               2.
            
            
               Povinnosť zaplatiť daň z pridanej hodnoty zo súm vyberaných periodicky za poskytovanie služieb spočívajúcich v tréningu a drezúre koní sa určuje za podmienok stanovených v článku 10 ods. 2 šiestej smernice.
            
         
      (1)  Ú. v. EÚ C 205, 20.8.2005.